 ఆస్థిపై కన్యకు ఎంత అధికారముందో దానిని వృద్ధి చేయటానికి అహోరాత్రాలు శ్రమించిన కిరీటికి అంతే అధికారముంది.

 "మీ అభిప్రాయాన్ని వెంటనే తెలియపరచాల్సిన అగత్యం లేదు మిస్టర్ యోగీ! బాగా ఆలోచించుకుని ఓ నిర్ణయానికి రండి" స్థిమితంగా అన్నాడు కిరీటి.

 ఆ ప్రసక్తిని అప్పటికి ఆపిేసే అవకాశం దొరికినందుకు తేలికపడ్డ మనసుతో నిట్టూర్చాడు యోగేంద్ర.

 అప్పటికే సగం బాటిల్ ఖాళీ అయింది.

 ఓ పెద్ద బరువును దించుకున్నట్టు ప్రసన్నంగా కూర్చున్న కిరీటిని చూస్తుంటే ఎంతోకాలం నుండి తనను వేధిస్తున్న ప్రశ్నకు జవాబు తెలుసుకోవాలనుకున్నాడు యోగేంద్ర.

 అతని కథ విన్నాక మరింత ఆరాటం మొదలవటంతో తనను తాను నిగ్రహించుకోలేకపోయాడు.

 "మిస్టర్ కిరీటి..." ధైర్యాన్ని కూడగట్టుకుంటూ పైకి లేచాడు.

 "నేను మీకు ఆత్మీయుడ్నని మంచి స్నేహితుడ్ననీ, మీరు అంగీకరిస్తున్నారు కదూ!" చీకటిలోకి చూస్తూ అడిగాడు యోగేంద్ర.

 "ఆ విషయంలో మీకు అనుమానమెందుకొచ్చింది?"

 "మరేం లేదు... ఎన్నో రోజులుగా నన్ను వేధిస్తున్న ఓ ప్రశ్నకు జవాబు కావాలి.... ధైర్యం చేయలేక కొన్నాళ్ళు, అవకాశం రాక మరికొన్నాళ్ళు తాత్సారం చేశాను.... కాని ఇందాక మీ గతం గురించి మీరు చెప్పిన కథ విన్నాక అడక్కుండా వుండలేకపోతున్నాను."

 "మిస్టర్ కిరీటి... ఎన్నో మల్టీ స్టోరీడ్ బిల్డింగ్స్ 'ప్లాన్స్' డ్రాయింగ్ షీట్ పై గీసిన నేను అర్ధరాత్రి హఠాత్తుగా నిద్రలేపి ఏ బిల్డింగ్ డిజైన్ గురించి అడిగినా అంగుళం పొల్లుపోకుండా చెప్పగల సమర్ధుడ్ని. గర్వపడుతున్నాననుకోకండి. నా జ్ఞాపకశక్తి అంత గొప్పది. అటువంటి నేను తొలిసారిగా మిమ్మల్ని చూసి ఎప్పుడూ నవ్వుతున్నట్టుండే మీ కళ్ళను పరికించి బాగా పరిచయస్తుడిలా అనిపిస్తున్నారే అనుకున్నాను కాని ఎంత ప్రయత్నించినా గుర్తుచేసుకోలేక మనసులోనే సంచలనాన్ని అణచుకోలేక ఇన్నాళ్ళూ ఎంతో మధనపడ్డాను. చెప్పండి మీకు నేను తెలుసుకదూ! మీరు నాకు పూర్వం పరిచయమే కదూ... పోనీ... మీరేం చెప్పక్కర్లేదు. ఒక్కసారి మీ కోటు విప్పండి. షర్టును తీసి మీ వీపుని చూపండి." ఉద్వేగంతో మాట్లాడుతున్న యోగేంద్ర "అవసరంలేదు యోగిబాబూ" అన్న కిరీటి పలుకులతో అర్ధోక్తిలో ఆగిపోయాడు.

 "యోగిబాబూ... యోగిబాబూ....."

 ఎప్పటిదో - ఎన్నటిదో పదేళ్ళ పసివాడి రూపం.

 తనను 'యోగిబాబూ' అంటూ ప్రతిక్షణం పిలిచే ఓ బాలుడి జ్ఞాపకం.

 "కిట్టూ...." తనను తాను మరిచిపోయిన యోగేంద్ర అమాంతం కిరీటిని కావలించుకున్నాడు.

 "నువ్వు మా కిట్టూవి కదూ! కోతికొమ్మచ్చులాటలో చెట్టెక్కడానికి భయపడితే ధైర్యంతో చిగురుకొమ్మ పైకి వెళ్ళి కూర్చునే అప్పటి కిట్టూవి కదూ! మామిడికాయని కొరికి ముక్కిస్తే కాకి ఎంగిలి ఫర్వాలేదు అంటూ ఆబగాతినే మాలితాత మనవడు కిట్టూవి కదూ..."

 ముప్పిరిగొంటున్న జ్ఞాపకాలతో ఉక్కిరి బిక్కిరి అవుతున్న యోగేంద్ర అవునన్నట్టుగా కిరీటి తల పంకించటంతో సంబరపడిపోయాడు.

 చెమ్మగిల్లిన కళ్ళతో నిలబడ్డ కిరీటి చేయని నేరానికి వీపుపై వాతలు పెడుతుంటే దుఃఖాన్ని దిగమింగుకుంటున్న అప్పటి కిట్టూలాగే అనిపించాడు.

 నిర్మలంగా నవ్వుతున్న కిరీటిలో కొట్టినా తిట్టినా స్వచ్ఛమైన నవ్వును మాత్రం చిందించే అప్పటి కిట్టూయే కనిపించాడు.
 aasthipai kanyaku entha adhikaaramundo daanini vruddhi cheyataniki ahoratralu shraminchina kireetiki anthe adhikaaramundi.

 "mee abhipraayaanni ventane teliyaparachaalsina agatyam ledu mister yogi! baga aalochinchukuni oo nirnayaaniki randi" sthimitamgaa annadu kireeti.

 aa prasaktini appatiki aapise avakaasam dorikinanduku telikapadda manasutho nittoorchaadu yogendra.

 appatike sagam batil khaalii ayindi.

 oo pedda baruvunu dinchukunnattu prasannamgaa kuurchunna kireetini chustunte entokalam nundi tananu vedhistunna prasnaku jawabu telusukovalanukunna yogendra.

 athani katha vinnaka marinta aaraatam modalavatamto tananu taanu nigrahinchukolekapoya.

 "mister kireeti..." dhairyanni koodagattukuntu paiki lechaadu.

 "nenu meeku aatmeeyudnani manchi snehitudnanii, meeru angeekaristunnaaru kadhuu!" cheekatiloki chustuu adigaadu yogendra.

 "aa vishayamlo meeku anumaanamendukochinda?"

 "marem ledu... enno rojulugaa nannu vedhistunna oo prasnaku jawabu kavali.... dhairyam cheyaleka konnaallu, avakaasam raaka marikonnallu taatsaaram cheshaanu.... kaani indaaka mee gatam gurinchi meeru cheppina katha vinnaka adakkunda vundalekapotunnanu."

 "mister kireeti... enno multy storied bildings 'plans' droing sheet pai geesina nenu ardharaatri hataattugaa nidralepi e bilding dizine gurinchi adigina angulam pollupokunda cheppagala samardhudni. darvapadutunnananukonako. naa ghnaapakashakti anta goppadi. atuvanti nenu tolisaarigaa mimmalni chusi eppuduu navvutunnattunde mee kallanu parikinchi baga parichayastudilaa anipistunnare anukunnaanu kaani entha prayatninchinaa gurtuchesukoleka manasulone sanchalanaanni anachukoleka innaalluu entho madhanapaddaanu. cheppandi meeku nenu telusukaduu! meeru naaku puurvam parichayame kadhuu... ponee... meerem cheppakkarledu. okkasari mee kotu vippandi. shartunu teesi mee veepuni chuupandi." udvegamto maatlaadutunna yogendra "avasaramledu yogibaboo" anna kireeti palukulatho ardhoktilo aagipoyaadu.

 "yogibaboo... yogibaboo....."

 eppatido - ennatido padella pasiwadi roopam.

 tananu 'yogibaboo' antuu pratikshanam piliche oo baludi ghnaapakam.

 "kittoo...." tananu taanu marichipoyina yogendra amaantam kireetini kaavalinchukunnaadu.

 "nuvvu maa kittuvi kadhuu! kotikommachhulaatalo chettekkadaaniki bhayapadithe dhairyamtho chigurukomma paiki velli koorchune appati kittuvi kadhuu! mamidikayani koriki mukkiste kaaki engili farvaledu antuu aabagaatine maalitaata manavadu kittuvi kadhuu..."

 muppirigontunna ghnaapakaalatho ukkiri bikkiri avutunna yogendra avunannattugaa kireeti tala pankinchatamtho sambarapadipoyadu.

 chemmagillina kallatho nilabadda kireeti cheyani neraaniki veepupai vaatalu pedutunte dukkhanni digamingukuntunna appati kittoolaage anipinchaadu.

 nirmalamgaa navvutunna kireetilo kottina tittina swachchamaina navvunu maatram chindinche appati kittuye kanipinchaadu.